Dawie Roodt: Hoe gaan Mboweni ons uit dié gat kry? | Netwerk24
3 kapings in 'n week in Noordwes: vermy dit só
Die polisie in Noordwes maan motoriste in veral die Rustenburg-omgewing om op die uitkyk te wees vir kapers ná verskeie kapingsvoorvalle die afgelope week daar en elders in die provinsie.
Kongolees vas wat glo onwettig as dokter praktiseer
Die polisie het vandeesweek by 'n dokterspraktyk in Sannieshof, Noordwes toegeslaan waar 'n Kongolese man glo onwettig as dokter gewerk het.
Ma, 5 kinders met byl vermoor
In 'n voorval wat polisiebestuur as "verpletterend" beskryf het, is 'n ma en haar vyf jong kinders Dinsdagaand in hul huis in Kwaaiman, naby Koffiebaai aan die Wildekus, vermoor.
KSA-verslag: Moroe sonder vereiste kwalifikasies aangestel
Voordat Thabang Moroe as Krieket Suid-Afrika (KSA) se uitvoerende hoof aangestel is, het die paneel van raadslede wat sy onderhoud behartig het, in 'n verslag erken daar was 'n gebrek aan elemente van leierskap in sy voorlegging.
'Lig in tonnel' vir Cheetahs ná Pro14-afjak
Sonder om die aap heeltemal uit die mou te laat, het Harold Verster, uitvoerende hoof van die Vrystaat-Cheetahs Maatskappy, dit duidelik laat blyk dat daar wel 'n toekoms vir die Cheetahs is.
Huldeblyke stroom in vir Diego Maradona, die Argentynse sokkerlegende, wat Woensdag aan 'n hartaanval in die ouderdom van 60 gesterf het.
E-winkels (se webwerwe) 'gereed' vir Swart Vrydag
Die aantal gretige winskopiejagters wat vanjaar op Swart Vrydag virtuele winkels se drempels deurtrap, gaan na verwagting weens die koronaviruspandemie nuwe hoogtes bereik.
Oorsee belê: Magda Wierzycka sê bedryf is 'gierig'
Groot batebestuursfirmas lyk of hulle harder "vir hul multi-miljoenrandbonusse" as vir die belange van gewone Suid-Afrikaanse beleggers skerm, sê Magda Wierzycka.
Mr Price doen eerste verkryging sedert 1990's
Die Mr Price-groep gaan die klerewinkelgroep Power Fashion, wat op die laerinkomstemark fokus, aanskaf.
Die einde van die eens geliefde Tab
Die dieetkoeldrank Tab het in sy bestaan verskeie struikelblokke soos bangmaakstories oor versoeters gesystap, maar dalende verkope het nou sy doodsklok gelui, skryf Jeffrey Miller.
Neels wil nie meer op sy 'eish' wees
Eish! Hier is jou kans om die akteur Neels van Jaarsveld se hart te wen.
LUISTER: Nuwe enkelsnitte stroom in
Suid-Afrikaanse sangers het beslis nie tydens inperking op hul louere gerus nie. Nuwe enkelsnitte word byna daagliks uitgereik en stroom sonder ophou in.
Costner, vegkuns en 'n poedeltjie wat 'n weerwolf is
Drie rolprente tref vandeesweek die rolprentteaters, en daar is iets vir omtrent elke fliekvlooi se smaak.
Dawie Roodt: Hoe gaan Mboweni ons uit dié gat kry?
Deur Elvira Wood 31 Oktober 2019 08:47
"Hoe gaan Tito Mboweni ons uit hierdie gat kry?"
Dit is die groot vraag wat Dawie Roodt, hoofekonoom van die Efficient Groep, vra nadat die minister van finansies Woensdag die mediumtermynbegrotingsrede (MTBR) in die parlement voorgelê het.
Mboweni het 'n baie donker prentjie van die ekonomie geskets.
Die verwagte ekonomiese groei vir vanjaar is van 1,5% in Februarie se begroting tot net 0,5% afwaarts aangepas.
Boonop kan staatskuld teen 2023 meer as 70% van die bruto binnelandse produk (BBP) beloop, teenoor die minder as 60% wat nog in Februarie verwag is.
Die begrotingstekort vir vanjaar word nou op 5,9% van die BBP geraam, teenoor die 4,7% waarop nog in Februarie gehoop is.
Die teiken vir belastinginkomste word ook ver gemis en daar gaan vanjaar net R1 379 miljard se inkomste ingevorder word, wat 4% of R53 miljard minder is as verwag.
Roodt sê hoewel die syfers wat Mboweni vir vanjaar en die volgende paar jaar voorspel, beroerd is, hy bekommerd is dat dit steeds te optimisties is.
"Ek dink die minister van finansies is verkeerd. Ek dink die land se skuld gaan net nóg meer word.
Ek dink die minister van finansies is verkeerd. Ek dink die land se skuld gaan net nóg meer word.
"Dit sal vir die afsienbare toekoms druk op die rand plaas," sê hy.
Die rand het juis Woensdag skerp verswak teenoor die dollar. Dit het selfs vir 'n kort rukkie wéér deur die R15-vlak teenoor die Amerikaanse dollar gebreek.
Dit het vroeg Donderdagoggend teen R14,96 teenoor die dollar verhandel.
"Die werklikheid is dat ons 'n nuwe minister van finansies het wat eerlik is oor die aaklige stand van die ekonomie.
"Die vraag is of hy ons uit hierdie gat kan grawe.
"Dit gaan baie lank neem en ek hou nie my asem op dat hy dit gaan regkry nie," voorspel Roodt.
Die vakbond Solidariteit was ook nie beïndruk met die nuus wat die minister gedeel het nie.
Morné Malan, senior navorser verbonde aan die Solidariteit-navorsingsinstituut, sê die regering moet realistieser te werk gaan met die land se finansies en ophou om in die wolke te leef.
"In vergelyking met die begrotingsrede in Februarie sien ons, soos dit nou al vir amper tien jaar die geval is, dat ekonomiese groei weer afwaarts aangepas is.
"Dis eenvoudig. Ons sien keer op keer hoe die regering ons land se fiskale krisis onderskat en onvoldoende, dikwels teenproduktiewe, planne daarstel, wat dan – om dinge nog erger te maak – ondoeltreffend geïmplementeer word," sê Malan.
"Tog, uiteindelik is die punt waarop die mini-begroting die verste tekort skiet, juis om 'n werkbare en duidelike visie vir die toekoms te skets. Die minister praat van die tafel dek vir 'n groter debat, maar hy bied geen konkrete voorstelle wat hulle daartoe leen nie."
Business Unity South Africa (Busa) sê ook dat hoewel Mboweni gesê het "ons bestee meer as wat ons verdien" en "daar is nie meer tyd oor nie", is daar min tekens wat wys dat die res van die regering die erns van die ekonomiese krisis verstaan.
"Die werklikheid is dat Suid-Afrika inklusief moet groei om werk te skep, armoede en ongelykheid te verminder en skuld te verminder. Daar was min in die minister se toespraak wat gewys het dat die regering die tesourie se ekonomiese plan substantief in werking gaan stel.
" 'n Ekonomiese krisis – soos wat Suid-Afrika homself tans in bevind – kan nie reggemaak word deur klein hervormings te maak nie."